นางพญากระบี่มาร

"นางพญากระบี่มาร" (The Snow is Red )  เป็นละครโทรทัศน์แนวกำลังภายในฟอร์มใหญ่แห่งปีของทางช่องเอทีวี โดยใช้ทุนสร้างมากกว่า 30 ล้านเหรียญมีจำนวน 40 ตอนจบ ผลิตโดย "เสี่ยวเซิง" เมื่อปี พ.ศ. 2540 (1997) โดยเรื่องราวได้ดัดแปลงมาจากนวนิยายเรื่อง "ศึกล้างแผ่นดิน (絳雪玄霜)" แต่งโดย อ้อเล้งเซ็ง  นำแสดงโดย หมีเซียะ,กง ฉือเอิน,เดวิด เจียง

**เนื้อเรื่อง**
นางเอกรุ่นแม่ซึ่งอยู่ฝ่ายอธรรม แต่มีนิสัยซุกซน เป็นจอมยุทธหญิง ถูกประณามจากฝ่ายคุณธรรมเพียงแค่สังกัดของนาง ต่อมานางซึ่งแสดงโดย หมี่เซียะ ก็ไปหลงรักหลวงจีนใหม่ที่เคยเป็นจอมยุทธฝีมือเยี่ยมและมีความสัมพันธ์กันด้วยความรักจริงใจ แต่หลวงจีนมีความละอายใจที่มีสัมพันธ์กับนางมารตามฉายาของฝ่ายคุณธรรมเรียกขานกันเพราะเธอเป็นลูกสาวจอมมารซึ่งถือครองกระบี่มารที่เป็นสุดยอดกระบี่ในยุทธภพ แต่เก็บตัวไม่เคยยุ่งกับยุทธภพมานานมาก หัวหน้าฝ่ายคุณธรรมมีความโลภอยากได้คำภีร์และกระบี่มารโดยคิดจับลูกสาวจอมมาร หลวงจีนใหม่ถูกบังคับให้ต้องฆ่านาง เขาทำไม่ลงจึงบอกให้นางหลบหนี นางกลับไปด้วยความเศร้า สุดท้ายนางให้กำเนิดลูกสาวแล้วพากลับไปหาหลวงจีนที่เคยรักกันด้วยความหวังจะมีครอบครัวสมบูรณ์ วันนี้เขาเป็นเจ้าสำนักแห่งวัดใหญ่นั้นแล้ว เขาจัดให้นางและลูกอยู่ในกระท่อมเชิงเขา ต่อมาหัวหน้าฝ่ายคุณธรรมทราบเรื่องนี้จึงยุยงจอมยุทธต่างๆเพื่อบีบคั้นเจ้าสำนักส่งสองแม่ลูกเพื่อฆ่าเพียงแค่ทั้งสองเป็นสายเลือดจอมมาร
แรงบีบคั้นจากฝ่ายคุณธรรมกับนิสัยลังเลของเจ้าสำนักทำให้ลูกสาวจอมมาร(หมีเซียะ)เสียใจมากที่เขาไม่แสดงท่าทีปกป้องสองแม่ลูก จึงตัดสินใจยื่นข้อเสนอมอบกระบี่จอมมารให้เขาและขอคำสัญญาว่าอย่าให้ใครฆ่าลูกสาวของทั้งสอง เขารับปาก นางพูดกับลูกสาวเป็นครั้งสุดท้ายก่อนฆ่าตัวตายต่อหน้าทุกคนว่า อย่าเชื่อใจใคร แม้จะเป็นฝ่ายคุณธรรมเพราะพวกเขาก็มีกิเลสตัณหาไม่ต่างจากฝ่ายมาร พวกมารยังมีความมุ่งมั่น จริงใจ และมีรักแท้ได้ อย่าตัดสินคนเพียงแค่สังกัดของเขา แต่ให้มองจิตใจของเขา
ทุกคนมองสะใจกับความตายของลูกสาวจอมมาร หัวหน้าฝ่ายคุณธรรมเร่งรัดให้เจ้าสำนักส่งกระบี่จอมมารและฆ่าหลานสาวจอมมารเพื่อมิให้สร้างปัญหาต่อยุทธภาพและป้องกันการล้างแค้นเพราะเด็กมีสายตาแค้นใจที่ทุกคนสะใจกับความตายของแม่ ส่วนเจ้าสำนักผู้เป็นพ่อก็อ่อนแอ เขายืนกรานไม่มอบกระบี่และไม่ฆ่าลูกสาว จึงถูกแรงกดดันหนักและเสียใจที่เมียรักต้องสละชีวิตโดยเขาไม่กล้าพอจะปกป้องนางและลูก สุดท้ายเขาฆ่าตัวตายเพื่อชดเชยชีวิตเมียรักโดยร้องขอให้เพื่อนสองคนดูแลกล่อมเกลาจิตใจลูกสาว อย่าให้นางเข้าสู่ยุทธภพอีกด้วยเกรงว่านางจะมีนิสัยดุดันและก้าวร้าวเหมือนผู้เป็นแม่
หัวหน้ายุทธภพฝ่ายคุณธรรมพยายามขอเก็บกระบี่จอมมารจากเพื่อนทั้งสองของเจ้าสำนัก แต่พวกเขาไม่ยอมให้และด้วยฝีมือของเดวิด เจียง(ตัวแสดงในเรื่อง แต่จำชื่อในเรื่องของเขาไม่ได้)กอปรกับการเก็บตัวของเขาทำให้ทุกคนเกรงใจ อีกทั้งเพื่อนอีกคนที่มีฝีมือยอดเยี่ยมสนับสนุนให้กระบี่กับเด็กน้อยอยู่อาศัยกับเดวิด เจียง ทำให้ทุกคนจำยอมปล่อยให้เขาครอบครองกระบี่จอมมารและดูแลเด็กน้อยลูกสาวเพื่อนรักได้
เดวิดเจียงทำตามที่รับปากกับเพื่อนนักบวชอย่างเต็มที่โดยนำเด็กน้อยไปเลี้ยงและสั่งสอนเรื่องคุณธรรม โดยไม่ยอมสอนวิชาดาบหรือการต่อสู้เพื่อป้องกันมิให้นางหันเหไปสู่ฝ่ายมาร เขาหวังว่าธรรมะจะช่วยกล่อมเกลาจิตใจของนางให้ห่างจากความเป็นมาร โดยไม่รู้ว่าเด็กน้อยไม่เคยลืมความตายของแม่และพ่อที่ถูกฝ่ายคุณธรรมบีบคั้นจนต้องฆ่าตัวตายต่อหน้าลูก เมื่อเธอเติบโตเป็นสาวซึ่งแสดงโดย กงฉือเอิน (จำชื่อในเรื่องไม่ได้) เธอมีทักษะการต่อสู้โดยธรรมชาติและร้องขอให้เดวิด เจียงและเพื่อนที่นานปีจะแวะมาเยี่ยมนางสอนวิชาต่อสู้ให้ แต่ถูกปฏิเสธ นางจึงแอบขโมยคำภีร์ซึ่งใช้คู่กับกระบี่จอมมารของแม่มาฝึกเอง วันหนึ่งธาตุไฟเข้าแทรก โชคดีที่เพื่อนอีกคนของพ่อแสดงโดยฉีเส้าเฉียนมาพบและช่วยชีวิตได้ทัน เดวิดเจียงโกรธมากที่นางแอบฝึกวิชามาร จึงลงโทษให้ขังตนสำนึกผิดด้วยการท่องคำภีร์ทางธรรม ความเงียบทำให้คิดถึงแรงกดดันและคำประณามที่ฝ่ายคุณธรรมกระทำต่อนางและเดวิดเจียงต่อเนื่องว่านางเป็นพวกมารที่ไม่มีวันอยู่ฝ่ายคุณธรรมได้ แต่เดวิดเจียงปกป้องนางไว้ตลอดหลายปี ความรักที่นางมีให้เขาฝังลึกนานแล้ว วันหนึ่งเดวิดเจียงฝึกวิชาแล้วเกิดอุบัติเหตุทำให้เขาบาดเจ็บหนักและขาดสติ กงฉือเอินไปพบเขาและดูแลเขา ทั้งสองมีความสัมพันธ์กัน เขารู้สึกตัวและสำนึกผิดในสิ่งที่เกิดขึ้นพร้อมกับละอายใจ ขณะที่นางยินดีกับความสุขที่มีต่อกัน เขาปฏิเสธที่จะรับนางเป็นภรรยา นางคิดว่าเดวิดเจียงรังเกียจที่เป็นหลานสาวจอมมาร ความรักที่มีให้เขาจากหัวใจกลายเป็นความแค้นที่เขาปฏิเสธความรัก นางขโมยคำภีร์และกระบี่จอมมารท่ามกลางการไล่ล่าจากหัวหน้ายุทธภพที่รู้ว่านางออกจากบ้านของเดวิดเจียงแล้ว ในที่สุดฝ่ายจอมมารก็ช่วยเหลือนางและกลับไปครองอำนาจในดินแดนของผู้เป็นปู่และแม่อีกครั้ง
เดวิดเจียงรู้ข่าวว่ากงฉือเอินมีลูกสาวฝาแฝด ด้วยความรักลูกและไม่อยากให้ลูกสาวเติบโตในแดนมาร จึงลอบไปขโมยเด็ก ต้องปะทะฝีมือกับกงฉือเอินที่ฝึกวิชาจอมมารถึงขั้นสุดยอดแล้ว ทำให้เขาได้รับบาดเจ็บปางตาย แต่ขโมยเด็กไปได้เพียงคนเดียว กงฉือเอินสาบานว่าจะยึดครองยุทธภพที่เคยประณามและไล่ล่านางกับแม่ ตามล่าฆ่าพวกที่บีบคั้นแม่กับพ่อให้ตาย ยุทธภพจึงสั่นสะเทือนและอยู่ในความหวาดเกรงทันที เดวิดเจียงพาลูกสาวหนีไปซ่อนตัวเพื่อมิให้ฝ่ายมารตามล่าได้ ขณะเดียวกันหัวหน้ายุทธภพก็สั่งล่าสองพ่อลูกเพื่อใช้เป็นตัวประกันแลกคำภีร์และกระบี่จอมมารจากกงฉือเอิน
ลูกฝาแฝดเติบโตขึ้นในสิ่งแวดล้อมแตกต่างกัน เจียงเซียะ (แสดงโดยหยังกงหยู) ทำงานให้แม่ที่ฝ่ายมาร แต่มีจิตใจอ่อนโยน พกขลุ่ยเพื่อคลายเหงาและระบายอารมณ์ ส่วนน้องสาวได้รับการเลี้ยงดูจากเดวิดเจียงให้เป็นผู้เชี่ยวชาญด้านการรักษาโรคและพิษ (จำชื่อนักแสดงคนนี้ไม่ได้)มองโลกในแง่ดี มีจิตเมตตา ชะตาพาทั้งสองให้มาพบกัน ขณะที่กงฉือเอินตามล่าเดวิดเจียงเพื่อฆ่าเขาล้างอายที่ถูกปฏิเสธความรัก บัดนี้ หัวใจที่เคยมีความรักให้เขาถูกความเย็นเฉียบของหิมะครอบงำและสีแดงแทนรอยเลือดแห่งความแค้นที่นางระบายให้ชาวยุทธภพ เมื่อลูกสาวอีกคนปฏิเสธแม่ที่เป็นจอมมาร กงฉือเอินจึงสั่งฆ่า แต่พี่สาวทนรับไม่ได้ ทำให้นางเสียใจอย่างมากเพราะลูกสาวทั้งสองยอมรับเดวิดเจียงเป็นพ่อและเชื่อฟังเขา
สุดท้ายรอยแค้นของกงฉือเอินถูกแก้ปมโดยเดวิดเจียงไปเจอกับนางในสภาพชายพิการ เขาขอร้องให้นางเลิกล้างแค้นและทำใจให้สงบเพื่อให้โอกาสแก่ตนเองอีกครั้ง ปล่อยให้ลูกสาวทั้งสองมีชีวิตของตน เลิกฆ่า กงฉือเอินถามเขาว่า รักนางบ้างไหม เขาตอบหนักแน่นว่า ระหว่างเขากับนางเป็นเพียงอาจารย์กับศิษย์เสมอ นางร่ำไห้และบุกเข้าต่อสู้ด้วยสุดยอดวิชามารเพื่อฆ่าเขา เดวิดเจียงใช้เวลาที่ซ่อนตัวหาวิธีทำลายวิชามารของนางสำเร็จแล้ว ความพ่ายแพ้ทำให้นางฆ่าตัวตายและบอกว่านี่เป็นสิ่งที่จะทำให้เขาจดจำนางตลอดกาลเพราะเขามีส่วนฆ่าแม่ของลูกทั้งสองด้วย
เจียงเซียะซึ่งผิดหวังจากชายที่หลงรักเพราะเขารักน้องสาว แต่ด้วยจิตใจอ่อนโยนและความเป็นพี่สาว จึงติดตามบิดาเพื่อเรียนรู้การรักษาโรคและดูแลพ่อไปชั่วชีวิต ท่องยุทธภพไปด้วยกัน ส่วนน้องสาวกับพระเอกก็ใช้ชีวิตครอบครัวอย่างมีความสุข

**นักแสดง(บางส่วน)**
เนี่ยเหมยเหนียง แสดงโดย หมีเซียะ 
*หลอซวน      แสดงโดย เดวิดเจียง
*ฉินซวนเซี่ยง   แสดงโดย Alice Chan
*เฉินเทียนเซี่ยง  แสดงโดย เจิ้นจื้อเฉียง
*ฟางจ้าวหนาน  แสดงโดย หยวนเหวินเจี๋ย
*เจี๋ยเซิง       แสดงโดย หลอฮุยกวง 
*เนี่ยเสี่ยวฟ่ง    แสดงโดย กงฉือเอิน
*เหมยเจียงเซียะ แสดงโดย หยางกงหยู
*หยานหลิงฟู่    แสดงโดย เว่ยลี่
*หยุนเหมิงเหลียน แสดงโดย หวงเป่าซิน
*ซ่างกวน เทียนเผิง แสดงโดย เกาสง
*จือเซิง        แสดงโดย หลู่ฮุ่ยกวง

**เรตติ้ง**
เป็นหนึ่งในละครฟอร์มใหญ่ของเอทีวีที่ได้เรตติ้งเฉลี่ยต่ำ

**บทวิจารณ์**
ได้เรตติ้งดีช่วงเรื่องราวรุ่นแม่ แต่เรตติ้งมาตกฮวบในช่วงเรื่องราวรุ่นลูก
ในฮ่องกง มีทั้งคำวิจารณ์ทั้งเชิงบวกและลบ แต่โดยรวมได้รับคำวิจารณ์ค่อนข้างดี สวนทาง กับเรตติ้งที่ได้รับซึ่งต่ำมาก
ตอนละครเปิดตัวรุ่นแม่ ได้รับเรตติ้งที่ค่อนข้างดี แต่พอมาถึงรุ่นลูก ผู้ชมจำนวนมากเลิกดูในตอนรุ่นลูกทำให้เรตติ้งตกฮวบลงมามาก ผู้ชมหลายคนไม่ชอบเรื่องราวของรุ่นลูก ที่มีความน่าเบื่อ รวมถึงฉากคุยของฟางจ้าวหนานกับตัวละครอื่นแต่ละฉากจะมีความอืด
การเดินเรื่องตลอดทั้งเรื่องทำได้ไม่ดีนัก มีความน่าติดตามเป็นพักๆ และปมต่างๆ มีช่วงเรื่อยๆ ช้าๆ อืด ๆ ส่วนทางด้านเนื้อหาหรือความสนุกดูได้แบบเรื่อยๆ ยังไม่ถึงขั้นสนุกแบบเต็ม ๆ
ข้อดีที่เห็นได้ชัด คือ ตัวหนังมีเพลงนำที่ไพเราะ ไตเติ้ลดี

**ชนละครทีวีบีเรื่อง 8 เทพอสูรมังกรฟ้า**
ทางช่องเอทีวี ส่งละครฟอร์มใหญ่ เรื่อง นางพญากระบี่มาร (The Snow is Red)
นำแสดงโดย หมีเซียะ,เดวิด เจียงและกง ฉือเอิน มาออกอากาศชนกับละครฮิตของทีวีบีเรื่อง 8 เทพอสูรมังกรฟ้า เวอร์ชัน หวงเย่อหัว นำแสดง ส่งผลให้เรตติ้งเฉลี่ยของเรื่อง นางพญากระบี่มาร ล้มเหลว โดยได้เรตติ้งเฉลี่ยต่อตอนเพียง 8.5 จุดเปิด เท่านั้น ในขณะที่เรื่อง8 เทพอสูรมังกรฟ้า เวอร์ชัน หวงเย่อหัว ได้รับเรตติ้งเฉลี่ย 33 จุดเปิด ทำให้ศึกครั้งนี้ ช่องทีวีบีได้รับชัยชนะแบบขาดลอยมีคนดูมากกว่าช่องเอทีวีเกือบ 4 เท่า(400%)

**การออกอากาศในไทย**
ฉายตอนหัวค่ำทางช่อง 3 ปีค.ศ. 1998

**ผลตอบรับในต่างประเทศ**
ค่อนข้างได้รับการตอบรับที่ดีในไทยและเวียดนาม
*ส่วนผลตอบรับในประเทศอื่น กลาง ๆ

**อ้างอิง**

**แหล่งข้อมูลอื่น**
 นางพญากระบี่มาร
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องเอทีวี